Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Grozījumi Ministru kabineta 2020. gada 14. maija noteikumos Nr. 299 “Noteikumi par valsts atbalstu īstermiņa aizdevumiem lauksaimniecībā Covid-19 izplatības negatīvās ietekmes mazināšanai”” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 30.03.2020. | |
|  |  | |
| Saskaņošanas dalībnieki | Finanšu ministrija | |
|  | Tieslietu ministrija | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrijas, Tieslietu ministrijas |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | ­- | | **Tieslietu ministrija (22.03.2021.)**  Projekta 5. punktā izteiktais 8.1 punkts paredz, ka “īstermiņa aizdevumu lauksaimnieks ir tiesīgs saņemt vienu reizi gadā.” Lūdzam skaidrot projekta anotācija minētā nosacījuma atbilstību projekta tiesiskajam izdošanas pamatam - Lauksaimniecības un lauku attīstības likuma (turpmāk - likums) 5. panta 3.1, ceturtajai un septītajai daļai, kā arī šāda nosacījuma nepieciešamību un pamatotību.  Vienlaikus vēršam uzmanību, ka spēkā esošo noteikumu 1. punkts tikai daļēji atbilst Lauksaimniecības un lauku attīstības likuma 5. panta 3.1, ceturtajā un septītajā daļā noteiktajam pilnvarojumam Ministru kabinetam. Tādējādi aicinām precizēt projekta 1.punktu atbilstoši likumā noteiktajam pilnvarojumam. | **Ņemts vērā.**  Noteikumu 1.punkts izteikts jaunā redakcijā.  Anotācijā skaidrota noteikumu projekta 6.punktā izteiktā 8.1 punkta pamatojuma nepieciešamība. | | Noteikumu projekta 1.punkts:  "1. Noteikumi nosaka valsts atbalsta pasākumu, ko piešķir īstermiņa aizdevuma veidā, lai mazinātu Covid-19 izplatības negatīvo ietekmi uz lauksaimniecības primāro produktu ražošanas procesu (turpmāk – īstermiņa aizdevums), kārtību, kādā piešķir, uzrauga un administrē īstermiņa aizdevumu, tā apmēru un piešķiršanas kritērijus."  Noteikumu projekta anotācijas I sadaļas 2.punkts. |
| 2. | Noteikumu projekta 7.punkts | | **Finanšu ministrija (19.03.2021.)**  Lūdzam anotācijā sniegt pamatojumu par noteikumu projekta 7.punktā iekļautajiem grozījumiem, kas paredz aizdevuma summa maksimālo apmēru palielināt no 100 000 *euro* uz 225 000 *euro*, kā arī lūdzam anotācijā skaidrot, vai arī šis atbalsts tiek nodrošināts no pasākuma “Vienotais platības maksājums” maksimāli pieejamā finansējuma un papildu ietekmi uz valsts budžetu nerada. | **Ņemts vērā.**  Precizēts noteikumu projekta 8.punkts un noteikumu projekts papildināts ar jaunu punktu.  Precizēts noteikumu projekta anotācijas I sadaļas 2.punkts | | Noteikumu projekta 8.punkts: “Izteikt 10.punktu šādā redakcijā:  "10. Īstermiņa aizdevuma apmērs ir 40 *euro* par vienotajam platības maksājumam pieteikto hektāru, kuru nosaka ņemot vērā vienotā platību maksājuma avansa apmēru, kas aprēķināts saskaņā ar Eiropas Parlamenta un Padomes 2013. gada 17. decembra Regulas (ES) Nr. [1306/2013](http://eur-lex.europa.eu/eli/reg/2013/1306/oj/?locale=LV) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. [352/78](http://eur-lex.europa.eu/eli/reg/1978/352/oj/?locale=LV), (EK) Nr. [165/94](http://eur-lex.europa.eu/eli/reg/1994/165/oj/?locale=LV), (EK) Nr. [2799/98](http://eur-lex.europa.eu/eli/reg/1998/2799/oj/?locale=LV), (EK) Nr. [814/2000](http://eur-lex.europa.eu/eli/reg/2000/814/oj/?locale=LV), (EK) Nr. [1290/2005](http://eur-lex.europa.eu/eli/reg/2005/1290/oj/?locale=LV) un (EK) Nr. [485/2008](http://eur-lex.europa.eu/eli/reg/2008/485/oj/?locale=LV) atcelšanu (turpmāk – Padomes regula Nr. [1306/2013](http://eur-lex.europa.eu/eli/reg/2013/1306/oj/?locale=LV)) 75. panta 1. punktu."  Noteikumu projekta 11.punkts:  “19.1 Ja īstermiņa aizdevumu piešķir saskaņā ar šo noteikumu 5.2. apakšpunktu Lauku atbalsta dienests atbalstu piešķir, nepārsniedzot Komisijas 2020. gada 19. marta paziņojumam "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk - Pagaidu regulējums), kopējā ierobežota apjoma atbalsta apmēru 225 000 *euro*.”  Noteikumu projekta anotācijas I sadaļas 2.punkts |
| 3. | Noteikumu projekta 9.punkts. | | **Tieslietu ministrija (22.03.2021.)**  Projekta anotācijas I sadaļas 2. punktā minēts, ka “noteikti arī papildu nosacījumi par to, kuros gadījumus Lauku atbalsta dienests nepiešķir īstermiņa aizdevumu lauksaimniekam”. Lūdzam anotācijā izvērsti norādīt tos papildu nosacījumus, kurus paredz projekts un sniegt izvērstu pamatojumu šo papildu nosacījumu nepieciešamībai, vērtējot arī to samērīgumu.  Tādējādi lūdzam arī izvērtēt projekta 9. punktā izteiktajā 16.1 punktā minēto gadījumu, kad valsts atbalstu īstermiņa aizdevuma veidā nepiešķir, pamatotību, lietderību un samērīgumu, kā arī iespējamo ekonomiski negatīvo ietekmi uz lauksaimnieku. Tāpat lūdzam vērtēt 16.1 punktā minēto gadījumu atbilstību spēkā esošo noteikumu 5. punktā minētajam Eiropas Savienības regulējumam.  Vēršam uzmanību, ka, piešķirot atbalstu, jāņem arī vērā likuma 5. panta pirmajā daļā noteiktais atbalsta mērķis, proti, ka “valsts un Eiropas Savienības atbalsts tiek piešķirts, lai sekmētu lauksaimniecības, lauku un zivsaimniecības attīstību, kā arī paaugstinātu lauku teritorijas iedzīvotāju dzīves līmeni un radītu Latvijas un pārējo Eiropas Savienības dalībvalstu lauksaimniecības produktu ražotājiem līdzvērtīgus konkurences priekšnoteikumus”. Tāpat jāņem vērā likuma 2. pantā noteiktais mērķis radīt tiesisku pamatu lauksaimniecības attīstībai un noteikt ilglaicīgu lauksaimniecības un lauku attīstības politiku saskaņā ar Eiropas Savienības kopējo lauksaimniecības politiku un kopējo zivsaimniecības politiku.  Lai gan Ministru kabinets šajā gadījumā likuma 5. panta 3.1 daļā ir pilnvarots noteikt valsts atbalsta piešķiršanas kritērijus, šādiem kritērijiem ir jābūt rūpīgi izsvērtiem, pamatotiem, lietderīgiem, samērīgiem ar likuma un attiecīgā Eiropas Savienības regulējuma mērķi. Nav pieļaujams, ka Ministru kabinets nosaka jaunus valsts atbalsta piešķiršanas kritērijus bez skaidra un izsvērta pamatojuma.  Papildus arī jāņem vērā, ka likumdevēja pilnvarošanas tiesības nav absolūtas, jo ir jautājumi, kurus drīkst izlemt tikai likumdevējs pats. Piemēram, likumdevējam pašam jālemj par tādu svarīgu un nozīmīgu valsts un sabiedrības dzīves jautājumu reglamentāciju, kuros nepieciešama konceptuāla izšķiršanās un politiska diskusija.[[1]](#footnote-1)  Tādējādi **pašlaik projekta 9. punktā izteiktais 16.1 punkts nav atbalstāms**. | **Ņemts vērā.**  Svītrots noteikumu projekta 9.punktā izteiktais noteikumu16.1 punkts.  Precizēts noteikumu projekta 3.punkts.  Precizēts noteikumu projekta anotācijas I sadaļas 2.punkts. | | Noteikumu projekta 3.punkts:  Izteikt 7.1. apakšpunktu šādā redakcijā:  “7.1. ja 2021. gadā ir pieteicies vienotajam platības maksājumam saskaņā ar normatīvajiem aktiem par tiešo maksājumu piešķiršanas kārtību lauksaimniekam un lauksaimniekam 2021.gada 1.aprīlī Lauksaimniecības datu centrā ir reģistrēti lauksaimniecības dzīvnieki, ja lauksaimniecībā izmantojamā zeme ir deklarēta vienotā platības maksājuma saņemšanai ar kultūraugu un zemes izmantošanas kodu 710 un 720;”  Noteikumu projekta anotācijas I sadaļas 2.punkts. |
| 4. | Noteikumu projekta 13.punkts. | | **Tieslietu ministrija (23.03.2021.)**  Lūdzam skaidrot, uz kādu subjektu attiecināms projekta 13. punktā izteiktā 21.1 punktā paredzētais pienākums. Lūdzam arī skaidrot minētā 21.1 punkta nepieciešamību un pamatotību projektā. | **Ņemts vērā.**  Precizēts noteikumu projekta12. punktā izteiktais noteikumu 21.1 punkts, norādot, ka šajā punktā paredzētais pienākums attiecas uz lauksaimnieku.  Noteikumu projekta anotācijā skaidrota minētā punkta nepieciešamība. | | Noteikumu projekta 12.punkts:  "21.1 Lauksaimnieks iesniegumā norāda saskaņā ar Pagaidu regulējumu pieprasītā un piešķirtā ierobežota apjoma atbalsta apmēru, tā piešķiršanas datumu, atbalsta sniedzēja nosaukumu un attiecīgo normatīvo aktu, uz kuru pamatojoties pieprasīts un piešķirts atbalsts.”  Noteikumu projekta anotācijas I sadaļas 2.punkts |
| 5. | Noteikumu projekta anotācija | | **Finanšu ministrija (19.03.2021.)**  Lūdzam anotācijā sniegt pamatojumu pēc būtības noteikumu projekta 3.punktā iekļautajiem grozījumiem, kas paredz, ka apgrozījuma kritums un likviditātes rādītāju pasliktināšanās 2021.gadā tiek vērtēta ne tikai pret 2020.gadu, bet arī pret 2019.gadu. | **Ņemts vērā.**  Precizēts noteikumu projekta anotācijas I sadaļas 2.punkts | | Noteikumu projekta anotācijas I sadaļas 2.punkts |
| 6. | Noteikumu projekta anotācija | | **Tieslietu ministrija (22.03.2021.)**  Norādām, ka projekta 14. un 15. punktā paredzētie grozījumi, lai gan ir skaidroti projekta anotācijā, būtu jānosaka likumā, jo paredz būtisku atkāpi no tiesiskās paļāvības principa. | **Ņemts vērā.**  Precizēts noteikumu projekta anotācijas I sadaļas 2.punkts | | Noteikumu projekta anotācijas I sadaļas 2.punkts |
| 7. | Noteikumu projekta anotācija. | | **Finanšu ministrija (19.03.2021.)**  Lūdzam anotācijas III sadaļā aiļu nosaukumos “Izmaiņas, salīdzinot ar vidēja termiņa budžeta ietvaru” precizēt “n+1” un “n+2” vērtības, to vietā norādot attiecīgos gadus. | **Ņemts vērā.**  Precizēts noteikumu projekta anotācijas III sadaļa | | Noteikumu projekta anotācijas III sadaļa |
| 8. | Noteikumu projekta anotācija. | | **Tieslietu ministrija (22.03.2021.)**  Lūdzam projekta anotācijā norādīt tos Komisijas 2020. gada 19. marta paziņojuma par pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, (turpmāk – Komisijas paziņojums) punktus, kas tiek pārņemti projektā, lai būtu iespējams pārliecināties par korektu Komisijas paziņojuma prasību pārņemšanu. | **Ņemts vērā.**  Precizēts noteikumu projekta anotācijas V sadaļa | | Noteikumu projekta anotācijas V sadaļa |
| 9. | ­ | | **Tieslietu ministrija (22.03.2021.)**  Aicinām izvērtēt **spēkā esošo noteikumu 17. punktā** minētos kritērijus un to nepieciešamību un pamatotību, ņemot vērā Tieslietu ministrijas 2020. gada 25. septembra vēstulē Nr. 1-13/3096 *Par maksātnespējas jomas vienotu terminoloģiju un konceptuālu izpratni* skaidroto, īpaši attiecībā uz sanāciju, mierizlīgumu, bankrota procedūru un tiesiskās aizsardzības procesu. | **Ņemts vērā.**  Precizēts noteikumu 17.punkts | | Noteikumu projekta 10.punkts:  "17. Šo noteikumu 5.1. apakšpunktā minēto īstermiņa aizdevumu nepiešķir lauksaimniekam, kas īstermiņa aizdevuma piešķiršanas brīdī uzskatāms par nonākušu grūtībās atbilstoši vienai no šādām pazīmēm:  17.1. tam ar tiesas spriedumu ir pasludināts maksātnespējas process;  17.2. tam ierosināta tiesiskās aizsardzības procesa lieta vai tiek īstenots tiesiskās aizsardzības process;  17.3. tā saimnieciskā darbība ir izbeigta;  17.4. tas atbilst normatīvajos aktos par maksātnespēju noteiktajiem kritērijiem, uz kuriem pamatojoties kreditors var pieprasīt maksātnespējas procedūru;  17.5. šo noteikumu 3.2. apakšpunktā minētā lauksaimnieka kredītreitings atbilst Komisijas regulas Nr. 1408/2013 4.panta “a” apakšpunktā noteiktajam. |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009040700300&Req=0101032009040700300&Key=0101032005062800473&Hash=).

Agrita Karlapa

|  |
| --- |
| (par projektu atbildīgās amatpersonas vārds un uzvārds) |
| Lauku attīstības atbalsta departamenta Valsts atbalsta plānošanas nodaļas vadītāja vietniece |
| (amats) |
| 67027216 |
| (tālruņa un faksa numurs) |
| [agrita.karlapa@zm.gov.lv](mailto:agrita.karlapa@zm.gov.lv) |
| (e-pasta adrese) |

1. Satversmes tiesas 2011. gada 11. janvāra sprieduma lietā Nr. 2010-40-03 10.1. apakšpunkts. [↑](#footnote-ref-1)